b'\n_START_ARTICLE_\nMladinsko klimatsko zdravili\xc5\xa1\xc4\x8de Rakitna\n_START_PARAGRAPH_\nMladinsko klimatsko zdravili\xc5\xa1\xc4\x8de Rakitna je edino srednjegorsko klimatsko zdravili\xc5\xa1\xc4\x8de v Sloveniji, ki nudi oskrbo otrokom in mladostnikom z respiratornimi obolenji. Namenjeno je predvsem zdravljenju, rekonvalescenci in rehabilitaciji otrok z astmo in drugimi kroni\xc4\x8dnimi obolenji dihal.\n_START_SECTION_\nLega\n_START_PARAGRAPH_\nZdravili\xc5\xa1\xc4\x8de le\xc5\xbei v zaselku Bor\xc5\xa1t na nadmorski vi\xc5\xa1ini okoli 820 mnm pri naselju Rakitna v vzno\xc5\xbeju 999 mnm visokega \xc5\xbdupanovega vrha.\n_START_SECTION_\nZgodovina zdravili\xc5\xa1\xc4\x8da\n_START_PARAGRAPH_\nZa\xc4\x8detki dana\xc5\xa1njega zdravili\xc5\xa1\xc4\x8da segajo v leta prve svetovne vojne, ko so tu 1915 za\xc4\x8deli zdraviti na plju\xc4\x8dih bolne avstro-ogrske vojake. Po koncu vojne so leta 1927 v barake opu\xc5\xa1\xc4\x8denega voja\xc5\xa1kega zdravili\xc5\xa1\xc4\x8da naselili bolnike s kostno tuberkolozo. Prva skupina otrok pa se je pri\xc4\x8dela zdraviti leta 1930, ko je v okviru Dr\xc5\xbeavne \xc5\xa1olske poliklinike iz Ljubljane pri\xc5\xa1la na zdravljenje prva skupina otrok. Leta 1932 so lesene barake, t. i. D\xc3\xb6ckerjeve paviljone, nadomestili s prvo zidano zgradbo in manj\xc5\xa1im bazenom in ga poimenovali v Otro\xc5\xa1ko okrevali\xc5\xa1\xc4\x8de princa Andreja. Po koncu druge svetovne vojne je okrevali\xc5\xa1\xc4\x8de ponovno za\xc5\xbeivelo septembra 1950. Dana\xc5\xa1nje ime izhaja iz leta 1962, ko je pridobilo status zdravili\xc5\xa1\xc4\x8da. Leta 1987 je bilo v zdravili\xc5\xa1\xc4\x8du dozidano ve\xc4\x8d novih zgradb, stari del so obnovili, \xc5\xa1portno-rekteativni park pa so zgradili 1994.\n_START_SECTION_\nVloga zdravili\xc5\xa1\xc4\x8da\n_START_PARAGRAPH_\nSedaj v okviru zdravili\xc5\xa1\xc4\x8da poleg respiratornega programa izvajajo tudi programa zdravljena pri motnjah hranjenja in \xc4\x8dustvenih motnjah otrok. Poleg tega pa nudijo tudi letovanje pre\xc5\xa1olskim skupinam in naravoslovne \xc5\xa1olske tabore.'